Prof.dr.sc. Dubravka Miljković

Učiteljski fakultet Sveučilišta u Zagrebu

**Modeli i stilovi upravljanja razredom**

Dokazano je: najvažniji faktor koji djeluje na učenje učenika jest učitelj (opći pojam koji obuhvaća i nastavnike i profesore). Zbog toga će od svih pojedinačnih faktora upravo unaprjeđivanje efikasnosti učitelja najviše unaprijediti odgoj i obrazovanje. Tri su glavne uloge efikasnog učitelja: mudre odluke o najdjelotvornijim nastavnim strategijama / metodama; dizajn kurikuluma koji će potaknuti učenje te učinkovita primjena modela, stilova i tehnika upravljanja razredom. Praksa pokazuje da upravo s ovim posljednjim učitelji imaju najviše poteškoća i osjećaju se za to najmanje osposobljenima.

U predavanju će biti riječi o modelima i stilovima upravljanja razredom, o rješavanju svakodnevnih razrednih problema i o rješavanju ozbiljnijih prekršaja.